Това често е стъпка, която развива самостоятелността на детето.  Много често преходът от кошара към легло е и преход към собствена детска стая. Това е важна стъпка за детето, която трябва да му вдъхва увереност . Ако детето се страхува или е неспокойно, проявете търпение и постоянство – приспивайте го в компанията на родител и го оставете да свикне постеменно. Не местете детето от кошара към легло, защото кошарата вече Ви е необходима за новороденото братче или сестриче. Това решение ще накара детето да се чувства пренебрегнато и „изтикано в ъгъла“. Две промени едновременно (ново място за спане и нов член в семейството) може да се окажат твърде стресиращи за детето. Помислете за това.